ŽIŤ NOVÝ ROK OD KONCA
🎄 Nový rok – hlavné služby Božie – Michaela Kušnieriková
🎧 nahrávka, 📃celý text text kázne, poriadok: http://www.velkykostol.sk/kazen-na-novy-rok-1-1-2022/
"Pán Boh neodčaruje zlé veci v novom roku. Ale viera v neho nám môže pomôcť pomenovať to zlé. Nepoddať sa mu. A viera v Božiu lásku nám môže pomôcť premeniť to nedobré tak, aby sme sa s ním dokázali vyrovnať. Božia láska nám dáva silu uniesť to, čo nikdy dobré nebude. Lebo u Boha účel nesvätí prostriedky.
To dobré je večnosť, ktorá je už tu — v radosti, v dobre a láske, ktorú Pán Boh koná medzi nami aj prostredníctvom nás tam, kde sa odpúšťa, uzdravuje, koná milosrdne, sýti, kde je spravodlivosti učinené zadosť.
Pán Boh premieňa mnohé. Láskou. To nie je jeho Achillova päta. V tom je jeho moc. Zraniteľná, neokázalá v bezmocnom dieťati. Táto viera nám môže pomôcť žiť nový rok od konca – že dobre bude. Pretože jeho hlavnou postavou je Pán Boh a tak aj tento rok bude Boží. To nám všetkým prajem."